Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15. i 11/15.- pročišćeni tekst) i članka 25. stavka 2. Etičkog kodeksa službenika i namještenika upravnih tijela Koprivničko-križevačke županije („Službeni glasnik Koprivničko-križevačke županije“, broj 4/15.) Župan Koprivničko-križevačke županije donosi

RJEŠENJE

o imenovanju Etičkog povjerenstva

nadležnog za primjenu Etičkog kodeksa službenika i namještenika

upravnih tijela Koprivničko-križevačke županije

Članak 1.

Ovim Rješenjem imenuje se Etičko povjerenstvo nadležno za primjenu Etičkog kodeksa službenika i namještenika upravnih tijela Koprivničko-križevačke županije (u daljnjem tekstu: Etičko povjerenstvo).

Članak 2.

Etičko povjerenstvo je neovisno radno tijelo koje daje mišljenje o sadržaju i načinu rada primjene Etičkog kodeksa službenika i namještenika upravnih tijela Koprivničko-križevačke županije te promiče etička načela i standarde.

Poslovi koje obavlja Etičko povjerenstvo detaljnije su opisani u članku 26. Etičkog kodeksa službenika i namještenika upravnih tijela Koprivničko-križevačke županije („Službeni glasnik Koprivničko-križevačke županije“, broj 4/15.).

Članak 3.

Etičko povjerenstvo čine predsjednik i dva člana te zamjenici članova.

Članak 4.

U Etičko povjerenstvo imenuju se:

1. Verica Ujlaki, za predsjednicu,
2. Miroslav Belobrk, za člana,
3. Renata Krolo, za članicu,
4. Jelena Drakulić, za zamjenicu člana,
5. Vedrana Podnar, za zamjenicu članice.

Članak 5.

Mandat članovima povjerenstva traje četiri godine, počevši od dana imenovanja.

Članak 6.

Donošenjem ovog Rješenja prestaje važiti Rješenje o imenovanju Etičkog povjerenstva nadležnog za primjenu Etičkog kodeksa službenika i namještenika upravnih tijela Koprivničko-križevačke županije, KLASA: 011-04/15-01/1, URBROJ: 2137/1-01/01-15-5 od 12. svibnja 2015. godine.

Članak 7.

Ovo Rješenje objavit će se u „Službenom glasniku Koprivničko-križevačke županije“.

ŽUPAN KOPRIVNIČKO-KRIŽEVAČKE ŽUPANIJE

KLASA: 080-01/17-01/2

URBROJ: 2137/1-02/11-17-3

Koprivnica, 6. travnja 2017.

ŽUPAN

Darko Koren, ing. građ., v.r.